ନୂଆଦିଲ୍ଲୀଃ #ମି ଟୁ ବିବାଦ କେନ୍ଦ୍ରମନ୍ତ୍ରୀ ଏମ୍ଜେ ଆକବରଙ୍କ ପିଛା ଛାଡ଼ୁନି। ପୂର୍ବରୁ ଏକାଧିକ ଯୌନ କେଳେଙ୍କାରୀ ଅଭିଯୋଗରେ ଫସିଥିବା ଏମ୍ଜେ ଆକବରଙ୍କ ବିରୋଧରେ ପୁଣି ଏକ ସାଂଘାତିକ୍ ଅଭିଯୋଗ ଆସିଛି। ଏଥର ବି ଜଣେ ମହିଳା ସାମ୍ବାଦିକ ତାଙ୍କ ବିରୋଧରେ ଯୌନ ବ୍ୟଭିଚାର ଅଭିଯୋଗ ଆଣିଛନ୍ତି।
ତୁଶିତା ପଟେଲ ନାମ୍ନୀ ଜଣେ ମହିଳା ସାମ୍ବାଦିକ ଅଭିଯୋଗ କରିଛନ୍ତି ଯେ, ୧୫ ବର୍ଷ ଧରି 'ଏସିଆନ୍ ଏଜ୍'ରେ ଏମ୍ଜେ ଆକବର ସମ୍ପାଦକ ଥିଲା ବେଳେ ସେ ତାଙ୍କର ସହଯୋଗୀ ଭାବେ କାମ କରୁଥିଲେ। ତୁଶିତା ଅଭିଯୋଗ କରିଛନ୍ତି ଯେ, ଏମ୍ଜେ ଆକବର ତାଙ୍କୁ ଦୁଇଥର ଜବରଦସ୍ତି କିସ୍ କରିଥିଲେ। ଆଉଥରେ ହୋଟେଲରେ ଏକ ଅସ୍ବାଭାବିକ ପରିସ୍ଥିତିରେ ତାଙ୍କ ସହ ଭେଟ ହୋଇଥିଲା।
ତୁଶିତାଙ୍କ ପୂର୍ବରୁ ୧୪ ଜଣ ମହିଳା ସାମ୍ବାଦିକ ଏମ୍ଜେ ଆକବରଙ୍କ ବିରୋଧରେ ଏହି ମି-ଟୁ ଅଭିଯାନ ମାଧ୍ୟମରେ ଯୌନ ନିର୍ଯାତନା ଅଭିଯୋଗ ଆଣିଛନ୍ତି।
